દુઃખ અને પીડાથી આ જગત ભરેલું છે. ગરીબીમાં જીવતા મોટા ભાગના મનુષ્યો જીવનની જરૂરિયાતોથી પણ વંચિત છે. ધનવાન અને ગરીબ વચ્ચેનું અંતર ઘણું મોટું છે. દરેક મનુષ્ય એક સરખી ગ્રહણશક્તિ, સ્મૃતિ, બુદ્ધિ, કે કળા લઈને જન્મતો નથી. બાહ્ય સંજોગો પણ દરેકના જુદા છે અને માટે જીવનમાં વિકાસ કરવાની તક સહુને એક સરખી મળતી નથી. ખૂબ હોશિયાર એક 12 વર્ષનો બાળક જે શાળામાં ભણતો હોવો જોઈએ એ કોઈ નાના કારખાનાના માળિયામાં દિવસના 9 કલાક કામ કરી રહ્યો છે. તેનો પગાર પણ ઘણો ઓછો છે.